Pero an totoo, siya nagtrabaho komo sarong escribiente asin ahente sa Fleming and Company, negosyong sadiri nin sarong Ingles. Dangan luminipat siya sa Fresnell and Company na sadiri nin sarong Aleman. Pareho ining duwang kompaniya nakabugtak sa Manila. Enot niyang naagom nag-ngangaran Monica na nagadan sa lepra (daot) asin sumunod iyo si Gregoria de Jesus, aki nin sarong mayaman na pamilya. Sinda ngani nagpakasal na pirit maski pa an magurang kan babae nagkokontra saiya. Kinasal sinda sa Simbahan kan Binondo.